Rezultate parțiale alegeri Moldova: Egalitate aproape perfectă la referendum. Maia Sandu și Alexandr Stoianoglo, spre turul doi
Comisia Electorală Centrală din Republica Moldova a anunțat duminică seara că a început centralizarea rezultatelor preliminare ale alegerilor prezidențiale din 2024, precum și ale referendumului privind aderarea țării la UE. Primele date arată că Maia Sandu, care candidează pentru un nou mandat, și reprezentantul Partidului Socialist din Republica Moldova (PSRM), Alexandr Stoianoglo, se vor confrunta în turul II. Totodată, după centralizarea a peste 97% din procesele verbale privind referendumul pentru aderarea la Uniunea Europeană, tabăra NU și tabăra DA se află aproape la egalitate.